গোয়া কাণ্ডের জের, সব নাইটক্লাবে নিষিদ্ধ আতশবাজি

ওয়েবডেস্ক-  গোয়ায় (Goa) নাইট ক্লাব (Night Club) কাণ্ডের জের! উৎসবের মরশুমে উত্তর গোয়ার (North Goa) সব নাইটক্লাবে নিষিদ্ধ করা হল আতশবাজি বা ফায়ার ওয়াকার্স (Fire works)। বুধবার সন্ধ্যায় উত্তর গোয়া জেলা প্রশাসনের তরফে এমনই এক নির্দেশিকা জারি করা হয়েছে। সেই বিজ্ঞপ্তিতে বলা হয়েছে উত্তর গোয়ার নাইট ক্লাব বা পর্যটন কেন্দ্রগুলিতে কোনও ধরনের আতশবাজি ব্যবহার সম্পূর্ণ নিষিদ্ধ। এই নিয়মের লঙ্ঘন করলে কড়া শাস্তির মুখে পড়তে হবে নাইট ক্লাবের পরিচালনা কমিটিকে।

উল্লেখ্য, গত শনিবার উত্তর গোয়ায় আরপোরার নাইট ক্লাব ‘বার্চ বাই রোমিও লেন’- এ ভয়াবহ অগ্নিকাণ্ডের ঘটনা ঘটে। কয়েক ঘণ্টার পরেই ওই নাইট ক্লাবের মালিকরা থাইল্যান্ডের ফুকেটে পালিয়ে যায়। তাদের দোকানের মালিকানা রোমিও লেন। এই চেইনের দোকানের মালিকানা ২২টি শহর এবং চারটি দেশে অবস্থিত। শনিবার রাতে গোয়ার একটি নাইটক্লাবে আগুন লাগার ঘটনায় পঁচিশজন নিহত এবং ছয়জন আহত হয়েছেন। সেই সন্ধ্যায় ক্লাবটিতে একটি সঙ্গীতানুষ্ঠানের আয়োজন চলছিল, সেই সময় প্রায় ১০০ জন লোক ছিল, যাদের বেশিরভাগই পর্যটক।

আরও পড়ুন-  গোয়া কাণ্ডে লুথরা ভাইদের পাসপোর্ট বাতিল করল বিদেশ মন্ত্রক

গোয়া নাইটক্লাব (Goa Night Club) কাণ্ডে অবশেষে গ্রেফতার লুথরা ভাই (Luthra Brothers)। ঘটনার চারদিনের মাথায় নাইট ক্লাবের দুই মালিক গৌরব (Gourav)  ও সৌরভ লুথরা (Sourav) গ্রেফতার করা হয়েছে থাইল্যান্ডে (Thailand)। শনিবার গোয়ার নাইট ক্লাবে ভয়াবহ অগ্নিকাণ্ডের ঘটনা ঘটে।

তদন্তচলাকালীন দুই ভাই থাইল্যান্ডে পালিয়ে যান। তাদের আইনজীবীর কথায় তার মক্কেলদের আগে থেকেই থাইল্যান্ডে যাওয়ার পরিকল্পনা ছিল। অবশেষে সব জল্পনার অবসান গ্রেফতার করা হল গৌরব ও সৌরভ লুথরাকে। এবারে তাদের দুইভাই তথা নাইটক্লাবের এই দুই মালিককে বিচারের মুখোমুখি বসানো হবে। এর জন্য তদন্তের অংশ  হিসেবে ভারত তাদের প্রত্যর্পণের প্রক্রিয়া শুরু করেছে।

দেখুন আরও খবর-